Foto’s: Sneeu in SutherlandSneeu op ‘n plaas buite Sutherland. (Foto: Elke Van Wyk) Bibberweer het sneeu in Sutherland in die Noord-Kaap en dele van die Wes-Kaap meegebring. Sutherland was Saterdagoggend met sneeu bedek terwyl sneeu weer in Matroosberg naby Ceres in die Wes-Kaap aangemeld is. Volgens die Suid-Afrikaanse Weerdiens kan koue toestande in die suidelike dele van die Noord-Kaap, die suidwestelike binneland van die Wes-Kaap en dele van die Oos-Kaap verwag word. “Sneeuval word verwag op plekke oor die hoogliggende gebiede van die Wes- en Oos-Kaap asook in die uiterste suidelike dele van die Noord-Kaap.” Die weerdiens het ook gewaarsku teen swaar reën wat tot Saterdagmiddag in die suidwestelike gebiede van die Wes-Kaap kan uitsak. Stormsterk winde van 62 tot 70 km/h word tussen Stilbaai en Plettenbergbaai verwag. What an amazing video sent in by Chantel Fourie in Sutherland this mornings. This is so peaceful. pic.twitter.com/RJeBGC5nH8 — Storm Report SA (@StormReportSA1) August 29, 2020